JohanHeinsen/ENO huggingface dataset:
Viborger Samler, 1838-06-19
For et Par Maaneder siden skulle Beboerne af Ulfeldsplads i Kjøbenhavn have indgivet en Ansøgning til Cancelliet og Borttagelse af Ulfeldstøtten, under Paaskud af, at den nedsatte Huusleien.
Viborger Samler, 1838-06-19
Den 15de Juni er Urtekræmmer Hans Randers West's Boe af Skiftecommissionen taget under Behandling som fallit.
Viborger Samler, 1838-06-19
Odense, den 14de Junii. Hs. K. H. Prinds-Gouverneuren, som iaftes Kl. 10 indtraf hertil fra Fredericia, tiltraadte i Middags Kl. 12 1/2 Tilbagereisen. til Sielland. Endeel Embedsmænd og Honoratiores havde indfundet sig paa Slottet til Afskeds-Cour, og et Detaschement af Regimentets Officerer fulgte ved Afreisen Hs. K. Høihed paa Veien. Vore kjærligste Ønsker ledsage den ophøiede Fyrste, (Fyens St. Av.) den 15de. Jgaar Middags faaes her tæt i Nærheden af Staden to Vandhoser eller Skypumper, af hvilke den anden og største, som dannede sig strax efter at den første havde opløst sig, omtrent et Qvarteers Tid drog vestligt om Staden i sydlig Retning. J Begyndelsen var den meget smaal, men udbredte sig meere og meere, og hvirvlede til Slutning yderst hurtigt rundt, indtil den pludseligen fordeelte sig, efterat en Masse, der for Øiet tog sig ud som Røg af en stærk Brand, havde hævet sig fra Jorden op imod den. Paa samme Tid tordnede og lynede det meget heftigt i Vest og Sydvest. (Ove Th. Av.)
Viborger Samler, 1838-06-19
Fredericia, den 6te Junii. Jgaar Eftermiddags Kl. 6 indtraf vor kommanderende General, Hs. K. H. Prinds Christian Frederik, her i Staden. Modtaget udenfor Byen af Hs. K. H. Prinds Frederik Carl Christian og Amtets og Stadens Autoriteter, behagede Høistsamme at holde sit Jndtog under Kanontorden og Folkets lydelige Jubel, forbi de paa Gaderne opstillede Militaire og Borgercorpser. Efterat Hs. K. Høihed naadigst havde stedet til Cour, tillod Høistsamme, at Regimentet, under Anførsel af Hs. K. H. Prinds Frederik Carl Christian, defilerede forbi. Efter Taffelet havde Stadens Borgere foranstaltet et Fakkeltog, ved hvilken Leilighed tvende af Hr. Krigscancelliesecretair Mørch forfattede Sange, den ene for Hs. K. H. Prinds Christian, den anden for Hs. K. H. Prinds Frederik, som Stadens Kommandant, bleve afsjungne, hvorefter Sidstnævnte udbragte et "Længe leve for sin Fader. Da derefter Hs. K. H. Prinds Christian havde udbragt et "Længe leve for vor elskede Konge, endtes Festligheden med det høitluende Fakkelbaal. Efterat Hs. K. H. Prinds Christian Dagen derpaa havde ladet de tvende Borgerkorpser og det ridende Korps passere Revue, og havde tilkjendegivet dem sin naadigste Tilfredshed, afseilede Høistsamme om Eftermiddagen Kl. 6, under Kanontorden. og Folkets kjærligste Ønsker, til Striib.
Viborger Samler, 1838-06-19
Anden Pintsedags Aften sidstl., Kl. omtrent 10, udbrød Jldlos hos Gjæstgiver Wandborg ved Norre port i Varde, hvorved Gaardens 3 Huuslængder (hvoraf de to vare straatæggede) i en meget kort Tid bleve aldeles nedbrændte. Det meste Jndbo blev reddet, men derimod indebrændte nogle Faar, Lam og en Kalv. Aarsagen til denne Jldebrand er endnu ikke kommen for Dagen. (Ribe Av.)
Viborger Samler, 1838-06-19
Befordringer og Afgang. Under det danske Cancellie: Den 29de Mai er Exam. juris S. Mygind Kolding beskikket til Procurator ved samtlige Underretter i Aarhuus Stift, med Forpligtelse at boe i Grenaae, og Overauditeur A. F. Dahl til Fuldmægtig under Directionen for Qvarantaine=Foranstaltningerne.
Viborger Samler, 1838-06-19
Under Directionen for Universitetet og de lærde Skoler: Den 5te Junii er Conrector for Aarhuus Cathedralskole, H. H. Blache, beskikket til Rector for samme Skole.
Viborger Samler, 1838-06-19
(Børs-Coursen, af 15de Juni, er uforandret.)
Viborger Samler, 1838-06-19
AVERTISSEMENTS. I Gaar Formiddag Kl. 9 1/2 hensov, efter et halvt Aars Sygeleie, ved en blid og rolig Død Gjordemoder Catrine Nielsen født Crofas, Enke efter forhen afdøde Consumtionsbetjent Kjeld Nielsen, i sit Alders 77de Aar. Dybt føle vi Savnet aff denne retskafne Elskelige, hvis usigelige Kjerlighed mod os og vore Børn vi stedse vil mindes med Taknemmelighed. Skive, den 14de Juni 1838. M. E. Dige, P. E. Dige. født Svindt.
Viborger Samler, 1838-06-19
Skuespil i Viborg. Tirsdagen den 19de Juni 1338 opføres: Syepigen og Sangerinden, nyt Lystspil i 4 Acter ved Sørensen.
Viborger Samler, 1838-06-19
Torsdagen den 21de Juni 1838 opføres: (Til Benefice for Hr. Sørensen). Blytækkeren, nyt Lystspil i 3 Acter ved Sørensen. Derefter. Discipelstræger: eller: De smaae Vildtyve, Vaudeville i 1 Act af det Tydske.
Viborger Samler, 1838-06-19
Da det er ubestemt, hvorlænge jeg opholder mig her i Byen, bedes De ærede Abonnentere at benytte Deres Abonnementsbilletter til de 2de Abonnementsforestillinger der er tilbage. Ærbødigst Viborg, den 18de Juni 1838. A. Werligh.
Viborger Samler, 1838-06-19
Fra Pressen er udkommen: L. Børresen, om en fri Communalbestyrelse paa Landet, faaes for 12 s. hos Boghandler Kabell.
Viborger Samler, 1838-06-19
J den, af Glarmester Rønnow forhen eiede Beboelse paa store St. Hans Gade ved Siden af Klubgaarden, er strax eller til 1ste November et Værelse, godt conserveret, paa 3 Fag at erholde til Leie. Kypper, Viborg, den 18de Juni 1838. Skomagermester.
Viborger Samler, 1838-06-19
Da jeg fra Kjøbenhavn har erholdt en duelig Svend, tillader jeg mig ærbødigst at underrette min afdøde Mands ærede Kunder om, at jeg fortsætter Professionen, og lover reel og billig Behandling, anbefalende mig til Enhver, som vil forunde mig deres Arbeide. ærbødigst: Viborg, den 12te Juni 1838. Ane Topp, Enke efter Skrædermester Topp.
Viborger Samler, 1838-06-19
Formedelst anden Bestemmelse agter Undertegnede underhaanden at bortsælge sit eiende og iboende Sted, beliggende paa denne Byes Vestergade, især tjenlig til Handel, stort 11 Fag til Gaden og 6 til Gaarden. Conditionerne henligge til Eftersyn hos Hr. Landsoverretsprocurator Nyboe, hvorhos det bemærkes, at det Meeste af Kjøbesummen ventelig kan blive indestaaende i Eiendommen. Viborg, den 11te Juni 1838. Algreen, Farver.
Viborger Samler, 1838-06-19
Formedelst anden Bestemmelse agter jeg underhaanden at sælge min iboende Gaard i Store Torup, Uldbjerg Sogn, Rinds Herred, Viborg Amt, staaer for Hartkorn 8 Tdr. 7 Skp. Store Torup i Uldbjerg Sogn, den 8de Juni 1838. Ane Pedersdatter. Mathias Randerup, Laugværge.
Viborger Samler, 1838-06-19
Endeel brugte Væverstole kunne underhaanden erholdes tilkjøbs, naar man derom snarest mueligt henvender sig til J. Salmonsen.
Viborger Samler, 1838-06-19
En ny sjællandsk Fjellevogn samt en mindre dito til een Hest, tilligemed en solid Arbeidsvogn, alle uden Beslag, ere at saae tilkjøbs af C. Løgstrup. Hjulmand.
Viborger Samler, 1838-06-19
Undertegnedes Manufacturvarelager er i disse Dage bleven forsynet med et Parti smukke og moderne Varer, som sælges til meget billige Priser hos D. Philipsen. Stribet Casimir, Bukskind, Sommerbeenklædertøier og sine Klæder ere arriverede og sælges til muligst billigste Priser hos D. Philipsen.
Viborger Samler, 1838-06-19
Parasoller og Paraplyer er arriveret hos D. Philipsen. Smukke Florsbaand. er atter arriveret hos D. Philipsen. M. N. Samson. anbefaler sig i indeværende Snapstings-Marked med et velsorteret Manufactur=Lager, nylig arriveret, bestaaende af det smukkeste og moderneste Udvalg, til muligst billige Priser. Krystal. af fineste og moderneste Sort, sælges til billige Priser af M. N. Samson. J. Samson, fra Skive, agter at indtræffe til forestaaende Snapstings-Marked med sit vel assorterede Manufactur-Vare-Lager. Reel Behandling og billige Priser forsikkres Enhver, som vil beære mig med deres ærede Søgning. Udsalget er i mit Logis hos Jfr. Sadolin ved Torvet. S. Cursel. fra Horsens tager sig herved den Frihed at anbefale sit vel assorterede Varelager, hvormed han vil indfinde sig til det forestaaende Viborger Snapstings Marked, og som vil bestaae af følgende Artikler: ægte kjøbenhavnske Bomuldstøier, franske og engelske Sirtser, sorte og couleurte 3/4 brede Thibet Merinos, 3/4 brede, figurerte Crer=Merinos, et udvalgt Partie Halv=Lærreder, Creas=Lærreder, Schirtinger, Cambringer i mange Fiinheder, Gardintøier hvoriblandt afpassede Harnasch-Books, Gardin Fryndser & Agramaner, Bomulds-Strømper, Bord- og Claveer-Tæpper, Dækketøier, afpassede Forklæder, Flonel, bleger og ubleget Bommeste, Dimitie, Meubel Voxdug, et udvalgt Parti ægte wiener, franske og engelske Shawler, Silke & Flors Tørklæder, Slør, et Parti Silketøier til Kjoler, moderne Baand, Paraplyer, endvidere: et udvalgt Parti Klæde i mange Fiinheder og Couleurer; hvoriblandt det nu saa meget brugelige stribede til Beenklæder, Buxeskin, Sommerbeenklædertøi, Vestetøier, extra gode sorte Herre Tørklæder, ditto Halsbinde m. fl. til Manufacturhandelen, henhørende Artikler, som Alt sælges til de billigste Priser. Udsalget er i mit Logis hos Madame Stilling i Torvegaden. J. H. Momme, Juveleer, Guld- og Sølvarbeider fra Randers, anbefaler sig til forestaaende Viborg Snapstings-Marked med et Afortiment Guld- og Sølvarbeide af god Gehalt og nyeste Facon, til de billigste Priser.
Viborger Samler, 1838-06-19
Gammelt Guld og Sølv kjøbes.
Viborger Samler, 1838-06-19
for Græsning for indeværende Sommer, kan erholdes til Koer, anviser.
Viborger Samler, 1838-06-19
J. Salmonsen, Chocolade, udarbeidet til den fuldkomneste Fiinhed i P. Chr. Deichmanns Fabrications-Handels Damp-Chocolade-Fabrik ved Kjøbenhavn erholdes til Fabrikpriserne, 2 Mk. 4 s. a 8 Mk. pr. 74, hos Hr. S. Buchwaldt i Viborg. – P. F. Nyboe i Ringkjøbing. - K. L. Damgaard i Skive. - R. Andrup i Lemvig.
Viborger Samler, 1838-06-19
Det bemærkes, at Chocoladen fabrikeres ved Paavirkningen af en Dampmaskine til 6 Hestes Kraft, i dobbeltetillukkede og ved Damp opvarmede Pander i et eget dertil indrettet Værelse, der er affondret fra selve Dampmaskinens Locale; at der paa det Omhyggeligste sørges for, at Jngredientserne ere af bedste Sort og staae i et passende Forhold til hverandre, samt at Fabricatet i enhver Henseende er smagfuldt udstyret.
Viborger Samler, 1838-06-19
Jfølge Reqvisition af Landsoverretsprocurator Jespersen paa den almindelige Enkekasses Vegne, bliver ifølge Forlig og Udlæg Tirsdagen den 3die 10de og 17de Juli førstkommende, Formiddag Kl. 10 afholdt offentlig trende Auctioner over den af Anders Jensen eiende og iboende Gaard i Nederholms By, Hersom Sogn, Rinds Herred, med paastaaende Bygninger og tilliggende Eiendomme af Hartkorn 4 Tdr. 3 Skpr. 1 7/8 Alb. contribuabelt og 1 Skp. 1 1/2 Alb. fri Hovedgaardstaxt. De tvende første Auctioner afholdes paa Tingstedet heri Byen og den sidste i selve Gaarden. Ved sidste Auction sælges tillige det udlagte Løsøre bestaaende i noget Jndboe og Avlsredskaber. Hvilket herved bekjendtgjøres. Rinds Gislum Herreders Contoir i Hobroe, den 12te Juni 1838. Jansen.
Viborger Samler, 1838-06-19
Efter Reqvisition af vedkommende Pante, Forligs- og Udlægshaver, bliver den af Peder Just besiddende, men af dennes Fader Just Pedersen, ifølge tinglæst Skjøde, eiende, Gaard i Jller, Grønbek Sogn, Lysgaard Herred, af Hartkorn Ager og Eng 1 Td. 4 Skpr. og Skovskyld 2 Fdk. med Avl og Afgrøde, stillet til Bortsalg ved 3de Auctioner, som afholdes: Mandagen den 16de Juli d. A., Mandagen den 30te f. M. og Onsdagen den 15de August d. A., hver Dags Formiddag Kl. 10. De 2de første Auctioner afholdes her paa Contoiret, men den 3die i Gaarden selv. Hvilket herved, overeensstemmende med Placat 2de April 1817, bekjendtgjøres til alle Vedkommendes Efterretning. Lysgaard og Hids Herreders Contoir. Dalsgaard, den 14de Juni 1838. J Hr. Justitsraad og Herredsfoged Holms Fraværelse, efter Constitution, Chr. Trochmann.
Viborger Samler, 1838-06-19
Proclama. Creditorerne i Dødsboet efter afgangne Smed Ludvig Nielsen og Hustrue Althede Jensdatter i Taarup indkaldes. herved med 12 Ugers Varsel til at anmelde og bevise deres Fordringer. Middelsom og Sønderlyng Herredsfogderi, Viborg, den 13de Juni 1838. Rod.
Viborger Samler, 1838-06-19
Proclama. Creditorerne i Dødsboet efter her i Byen afdøde Væver Søren Andersen, indkaldes herved med 12 Ugers Varsel tilat anmelde og bevise deres havende Krav for undertegnede Skifteforvalter. Ligeledes indkaldes den Afdødes Søn, Snedkersvend Anders Sørensen, hvis Opholdsted ikke vides, til at møde, for at varetage sit Tarv under Boet, Viborg, den 8de Juni 1838. E. Selmer, const.
Viborger Samler, 1838-06-22
66 Aargang. No. 80. Kongelig allernaadigst alene privilegerede Viborger Samler. Forsendes med Brevposten i Danmark og Hertugdømmene. Fredagen den 22 Juni 1838. Redigeret af E. Nerenst, trykt og forlagt af N. P. Dons.
Viborger Samler, 1838-06-22
Udenlandske Efterretninger. "Augsb. Allg. Zeit." indeholder følgende Skrivelse fra Alexandria af 16de Mai. "Da Opstanden i Syrien er undertrykt, saa agter Mehemed Ali nu herfra, istedetfor til Syrien, at begive sig til Can dien, for der, som han hvert Aar pleier at gjøre, at inddrive de resterende Contributioner og udtage Recruter blandt den tyrkiske Befolkning; disse ere rimeligviis bestemte til Arabien, hvor Sagerne just ikke staae paa det Bedste. Jbrahim Pascha er fra Haleb brudt op til Damascus. Han vil nu gribe til de strængeste Forholdsregler, for i det Mindste fra denne Side at forebygge en ny Skjoldopløftelse. Men hans Armee forbliver concentreret paa den tyrkiske Grændse, hvor en virkelig Bevægelse fandt Sted imellem de tyrkiske Tropper, der vare beredte paa at rykke ind i Syrien, saasnart Jnsurrectionen, havde grebet videre om sig. Alle disse Begivenheder foregik samtidigt med Ministerforandringen i Constantinopel, hvor den gamle gjennemdrevne Kusruf Pascha kom til Roret. Denne Mand er skabt til Tyrkiets Ulykke. Hans Forholdsregler har Tyrkiet at takke for Grækenlands Løsrivelse; han ledede Krigen mod Rusland, og det var ham, der ophidsede Mehemed Ali til den Krig, der gav Tyrkiet Naadestødet. Han er en svoren Fjende af Mehemed Ali og vil, da han nu er kommen til Roret, som saadan ikke hvile, førend han har optændt en ny Krig, der kan have de uforudseeligste Følger. Af denne Grund er Mehemed Ali tvungen til de overordentligste Anstrængelser, for at kunne forstærke sin Armee ganske uforholdsmæssigt. Skulde det komme til Kamp, da kan der, med Hensyn til den tyrkiske Hærs sørgelige Forfatning og den Aand, der i Tyrkiet hersker mod Sultanen, aldeles ingen Tvivl nære om Udfaldet, hvis ingen europæisk Magt indblander sig. Den smyrner Tidende havde udsprængt Rygtet om Jbrabim Paschas's Død og herved foraarsaget nogen Bevægelse blandt Kjøbmændene i Triest. Denne Tidende synes at have gjort sig til en Opgave, at udbrede lutter Usandheder og Ægypten og dens Regjering. Alle dens Raisonnements over de herværende Forhold beroe paa forvanskede eller aldeles opdigtede Kjendsgierninger, derfor ere heller ikke dens Prophetier, med hvilke den er meget gavmild, i noget Punct gaaede i Opfyldelse. Hvis den vilde gaae tilværk med større Rolighed i sin Bedømmelse af Mehemed Alli og hans Regjeringsystem, hvilket vi heller ikke just agte at prise som et Mønstersystem, saa vilde den i Sandhed være af Vigtighed for Orienten; men paa denne Maade overgaae dens Philippiker - ligesom de den i sin Tid slyngede mod Grækenland - al Maal og Maade, og ere saa sandhedskrænkende, at man let kan komme til at troe, at der ligge Personligheder til Grund for disse Diatriber.
Viborger Samler, 1838-06-22
Nyere Efterretninger fra Persien melde, at den russiske Gesandt, Grev Simonitsch, 12 Dage efter den engelske Gesandts Afreise til Schachens Leir ligeledes har begivet sig derhen, men sandsynligviis med ganske andre Planer, end Englænderen, der vilde forsøge det Yderste, for at overtale Schachen til at opgive Foretagendet mod Herat. Schachen har imidlertid erholdt betydelige Forstærkninger af Mennesker og Krigsfornødenheder, saa at hans Armee igjen er rigelig forsynet. Men ogsaa Stadens Jndvaanere havde benyttet Fjendtlighedernes Afbrydelse og atter istandsat Brescherne i deres Mure. De havde fast besluttet at forsvare sig til det Yderste.
Viborger Samler, 1838-06-22
Nyheder med Dagsposten. Frankrig. Nationalgardens Revne er løbet roligt af. Til Enthusiasme mærkedes Jntet, da den lange Tid, man lod den vente under Gevær (fra Kl. 7 1/2 til 12) paa Kongens Ankomst, saavelsom den generende Omstændighed, at der var draget et ugjennemtrængeligt Net af Linietropper om alle Tilgange, vakte megen Misfornøielse. – Tredækkeren Monte belle udrustes i Toulon, formodentlig til Stationen, for Tunis; det i Grækenland stationerede Krigskib Trident er beordret sammesteds hen. Fem Krigskibe afgaae fra Toulon til Forstærkning af Blokadescadren ved de mexicanske Kyster, efter Forlydende skal Admiral Massien de Clerval overtage Commandoen. Ogsaa Skibet Hercules, paa hvilket Prindsen af Jon ville befinder sig, skal afgaae til denne Bestemmelse.
Viborger Samler, 1838-06-22
Spanien. Et Brev fra St. Sebastian af 7de Juni har overbragt den høist vigtige Efterretning, at Lord John Hay og General O'Donnell strax efter det engelske Dampskibs Ankomst have havt en Samtale, hvis Resultat skal være, at alle Basker, der ville forlade Don Carlos's Sag, skulle erholde Vaaben af Lord Hay, at England ved en Tractat med den madridske Regjering garanterer dem deres fueros og lover dem endog Officierer til at lede deres Opstand mod Prætendenten. Munagorri staaer i Nærheden af Vera med 1200 Mand vel equiperede Tropper. Nye Uroligheder ere udbrudte mod Don Carlos, foraarsagede af Henrettelserne i Estella, og Prætendentens Stilling skildres som aldeles haabløs, fra Raadhuset i Vera kan han see Munagorris Faner, medens hans Skarer i det sydlige Spanien lide gjentagne Nederlag, og de bedste Officierer i hans egen Omgivelse ved Krigsretter dømmes til Død eller Fangenskab.
Viborger Samler, 1838-06-22
Blandet. Keiser Ferdinand ligger syg af Mæslinger, og det hedder, at Kronningshøitideligheden i Mailand vil blive udsat.
Viborger Samler, 1838-06-22
Allg. Zeit. beretter fra Ancona, at et dertil indløbet Dampskib har mødt en af flere Linieskibe og Fregatter bestaaende fransk Flaade udenfor Dardanellerne, hvis Hensigt er at forhindre den tyrkiske Flaades Udløb.
Viborger Samler, 1838-06-22
Jndenlandske Efterretninger. Jgjennem Rentekammeret er under 23de Mai udkommen en allerhøieste Forordning, hvorved Hs. Maj. Kongen atter for et Aar, fra 1ste Juli 1838 at regne, har bevilget besidderne af Landeiendomme i Kongeriget Danmark en Eftergivelse af 400,000 Rbd. af den ved Forordningen af 15de April 1818 paabudne Landskats Beløb af Jorder og Tiender.
Viborger Samler, 1838-06-22
J Ordens=Sagen No. 49: Cand. juris Jens Finsteen Giødwad (Liebenberg) contra Justitiarius og Tilforordnede i Kjøbenhavns Politiret og navnligen Politirets=Assessor Adolph Ludvig Drewsen, har Citanten til Høiesteret indanket Politirettens brugte Fremgangsmaade ved under 10de Novbr. f. A. at lade anstille Huusundersøgelse hos ham i Anledning af et i Bladet Kjøbenhavnsposten No. 309 for bemeldte Aar indrykket Stykke: "Afskrift af Kjøbenhavns Told-Jnspections Skrivelse af 27de April f. A. til det kongelige General-Toldkammer- og CommerceCollegium, samt fratage ham Manuscriptet til bemeldte Stykke m.v. De Jndstævnte have ikke ladet mode og Sagen er desaarsag fra Citantens Side bleven skriftligen procederet, samt den 19de Juni af Høiesteret paakiendt saaledes: "De Jndstævnte bør for Citantens Tiltale i denne Sag fri at være. Til Justitskassen betaler Citanten 5 Rbd. Sølv." (Dagen.) For længere Tid tilbage fremdrog Kjøbenhavnsposten for Publicitetens Domstol et formeentlig misligt Forhold, hvori Revisor Jensen under Generaltoldkammerret havde gjort sig skyldig med Hensyn til et privat Mellemværende angaaende nogle Obligationer. Vi erfare nu, at dette Forhold er i disse Dage kommet til Undersøgelse ved Criminelkammeret i Kjøbenhavn, og at, ifølge det Forhør, som Asses for Algreen-Ussing der har optaget, Jensens Person er bleven belagt med Arrest.
Viborger Samler, 1838-06-22
Den russiske Fregat, som den 11te De, sydfra ankom paa Kjøbenhavns Rhed, hedder Kastor og commanderes af Capitainlieutenant Kujaseff. Den forbliver liggende der indtil videre Ordre.
Viborger Samler, 1838-06-22
Odense, den 19de Junii. Ved Avisens Slutning erfares over Kjøbenhavn, at Hs. Maj. Keiseren af Rusland har overrasket det svenske Kongehuus ved sin Ankomst til Stockholm den 10de d. om Aftenen Kl. 8. Efter 24 Timers Ophold indskibede Hs. Majestæt sig atter derfra (uvist hvorhen), og man troede, at han den 3die Juli vilde indtræffe til Badestedet Toplitz. Storfyrst-Thronfølgeren, som man ventede i Stockholm, ankom paa samme Dampskib, som sin Fader og modtoges med de største Æresbeviisninger. Jngen abnede Keiserens Nærværelse. Jmedens Sønnen hilstes ombord paa Skibet af Viceadmiral Coyet og førtes paa en kgl. Slup til den store Logards-Bro, var Keiseren i dybeste Jncognito, alene ledsaget af den russiske Gesandt i Stockholm, Grev Suchtelen, gaaet land førend Storfyrsten i en af sine egne Slupper, ved Slotstrappen, og begav sig umiddelbart igjennem Logarden lige op til Kongens Gemakker, hvor han først nu lod sin Ankomst forkynde. Denne Efterretning og dette Besøg modtog Kongen med den største Fornøielse. (Ove Th. Av.
Viborger Samler, 1838-06-22
Til det Hestemarked, som afholdtes i Husum i de første Dage af d. M., havde mange Kjøbere indfundet sig fra Udlandet, og betalte særdeles høie Priser. Viborg, den 2de Juni, Kjøbenhavnsposten, der ifølge Generalpostdirectionens Tilladelse allerede iaftes skulde være indtruffen hertil med Dagvognen, er endnu ikke ankommen idag. Denne i Snapstinget og under Stænderforsamlingens Ophold her dobbelt uundskyldelige Forsømmelse maa skrive sig fra Randers Postcomptoir, da "Randers Avis meddeler Efterretninger fra Kjøbenhavn, ankomne med den hos os udeblevne Post.
Viborger Samler, 1838-06-22
(Børs-Coursen, af 19de Juni, er uforandret.) Ved Tallotteriets 1337te Trækning i Altona, den 19de Juni, udkom følgende Nummere:
Viborger Samler, 1838-06-22
Paa 2den Søndag efter Trinitatis prædiker Hs. H. Hr. Stiftsprovst Ridder Schjødte i Domkirken; i Søndresogns Kirke Hr. Pastor Ursin.
Viborger Samler, 1838-06-22
AVERTISSEMENTS. I den høie Alder af over 86 Aar omskiftede ved en blid og rolig Død, den 20de d. M. min inderlig elskede Kone, Maren Kollerup. Tiden med Evigheden. 11 51 Aars lykkelig Ægteskab deelte hun trolig med mig Livets Glæder og Sorger, og i fuld Erkjendelse af hvad hun var for os, erindres hun af mig hendes 77 Aars gamle Ægtefælle og 7 endnu levende Børn og mange Børnebørn, med stille Veemod og Taknemlighed. Viborg, 21de Juni 1838. Sev. Schultz, Kleinsmedmester. At Forretningerne med Bankcomptoiret, formedelst Regnskabets Afslutning, ville være standsede den 29de og 30te Dennes, bliver herved bekjendtgjort. Bankcomptoiret i Aarhuus, den 18de Juni 1838. Chr. Otterstrøm. Fabricius. 500 Rbd. rede Sølv. kunne strax imod betryggende Sikkerhed erholdes til Laans, naar man desangaaende henvender sig til LandsoverretsProcurator Jespersen.
Viborger Samler, 1838-06-22
Skuespil i Viborg. (Sidste Abonnements-Forestilling.)
Viborger Samler, 1838-06-22
Søndagen den 24de Juni 1838 opføres: Navnet, eller: Det hurtige Frierie, Lystspil i 2 Acter af Molbech. Derefter. Kjerlighed paa Nicolai Taarn, eller: Hvad siger Parterret, Vaudeville i 1 Act af H. C. Andersen.
Viborger Samler, 1838-06-22
Tirsdagen den 26de Juni 1838 opføres: Brødrene Foster, Lystspil i 4 Acter af det Engelske.
Viborger Samler, 1838-06-22
Søndagen den 24de d. M. har jeg den Ære at give ottende Abonnements=Forestilling og tager mig derfor den Frihed at gjøre opmærksom paa, at den bemeldte Forestilling er den sidste, hvortil de udstedte Abonnementsbilletter Ærbødigst gjælde. A. Werligh.
Viborger Samler, 1838-06-22
Den 8de October f. A. undveeg fra Arresterne i Aalborg et for Jndbrud og Tyveri arresteret Fruentimmer ved Navn Marie Elisabeth Jensdatter, ogsaa bekjendt under Navnet Randers Lise, som endnu ikke er bleven anholdt. For Paagribelsen og Afleveringen af dette Fruentimmer til den nærmeste Retsbetjent udloves en anseelig efter Omstændighederne afpasset Belønning.
Viborger Samler, 1838-06-22
Bemeldte Marie Elisabeth Jensdatters Signalement er opgivet saaledes: hun er 35 Aar gammel, af noget mer end middel Høide, stærk af Lemmer, har mørke Haar, blaae Øine, bred Næse og Mund, huul og hæs Stemme og har Ar paa venstre Arm og Skulder. Viborg Stiftamthuus, den 20de Juni 1838. Ahlefeldt-Laurvig.